钦定古今图书集成/明伦汇编/闺媛典/第222卷 > 李彦时妻应氏
## 钦定古今图书集成/明伦汇编/闺媛典/第222卷 > 李彦时妻应氏

按《缙云县志》：应氏，庠生李彦时妻。幼嗜书史，颇知大
义，事舅姑以孝闻。早丧夫，遗孤仅七岁，篝灯课读，泣
继以血。延师必择名儒，或谓“启蒙聊取学步，何须慎
简乃尔？”氏曰：“北辕适燕，南辕适越，孺子初轫，可不审
所向乎？”后厥子文行双美，冠冕士林，式谷之教远矣。
年八十有六，博士缪伯昇颜其闾。